Áššemeannudeaddji - kulturáššit

**Rabas virgi**

Sámedikki ealáhus-, kultur- ja dearvvašvuođaossodagas lea rabas fásta virgi ráđđeaddin/ seniorráđđeaddin kulturjuhkosis. Álgin farggamusat.

Bargosadji lea muhtun Sámedikki kánturbáikkiin gos lea guoros sadji..

**Barggut**Váldobarggut virggis leat:

* Čuovvoleapmi ja ovddideapmi kulturásahusain ja -organisašuvnnain main lea ruhtadeapmi Sámedikkis, dása gullá maid strategiijaid systematiseren ja hábmen Sámedikki čuovvolemiin kulturásahusain.
* Dasto vel politihkkaovddideapmi ja -čuovvoleapmi guovddáš dáiddasurggiin ja fágasurggiin mat gullet Sámedikki bargui dáidda- ja kultursuorggis.
* Virgái sáhttet maid biddjot eará barggut mat gullet Sámedikki doibmii.

**Gelbbolašvuođagáibádusat**

Virgái háliidit olbmo geas lea oahppu masterdásis, vuosttažettiin servodatfágas dahje fágasuorggis mii gullá kultursuorgái. Ohccit geain lea unnimusat bachelorgráda dahje sullasaš, ja unnimusat 5 jagi bargovásáhus, sáhttet árvvoštallojuvvot. Vásáhus kulturásahusaid čuovvoleamis dahje/ja ovddidanbargguin kulturinstitušuvdnasuorggis vuoruhuvvojit.

Ohccit geat máhttet sámegiela, vuoruhuvvojit. Kandidáhtat geat eai máhte sámegiela, sáhttet geatnegahttojuvvot váldit eksámena vástideaddji SÁÁL 1 ja 2, jagi siste álgima rájes. Dát vástida jahkebeale lohkanbaji, dán gokčá bargoaddi.

Muđui deattuhuvvo:

* Máhttu sámi kulturásahusaid ja sámi servodatdiliid birra
* Buorit fágalaš attáldagat
* Vásáhus áššáiguoski almmolaš ásahusas
* Buorit gulahallan- ja ovttasbargodáiddut
* Buorre njálmmálaš ja čálalaš ovdanbuktindáidu
* Dáidu bargat iešheanalaččat ja ulbmillaččat
* Veahkkáivuohta

**Bálká- ja bargoeavttut**

**Virgi bálkáhuvvo Stáhta regulatiivva mielde virgekodas 1434 ráđeaddi dahje 1364 seniorráđđeaddi, bargoduogáža ja gelbbolašvuođa vuođul.**

**Oktavuođadieđut**

Eanet dieđuid virggi birra sáhtát oažžut go válddát oktavuođa:

Ossodatdirektevrrain Magne Svineng

Tlf. +47 78 47 40 00 magne.svineng@samediggi.no

Fágajođiheddjiin Johan Matteus Triumf

Tlf. +47 78 47 40 00 johan.matteus.triumf@samediggi.no